Menelau, estimat de Mart, lo vedec vier damb pas orgulhós dauant dera sua tropa, e tau qu’eth leon ahaimat qu’a trapat un gran còs de cèrvi cornut o de craba de montanha, s’alègre e se l’avale, encara que l’acacen gossets e robusti gojats; atau Menelau se vantèc de veir damb es sòns pròpris uelhs ath deiforme Alexandre (s’imaginèc que poirie castigar ath colpable) e en un virament de uelhs sautèc deth car en solèr sense deishar es armes.